Document ID: 31991R3085

ΚΑΝΟΝΙΣΜΟΣ (ΕΟΚ) αριθ. 3085/91 ΤΗΣ ΕΠΙΤΡΟΠΗΣ της 21ης Οκτωβρίου 1991 για την τροποποίηση του κανονισμού (ΕΟΚ) αριθ. 2275/88 σχετικά με την κατάταξη εμπορευμάτων στη συνδυασμένη ονοματολογία
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 για τη δασμολογική και στατιστική ονοματολογία και για το κοινό δασμολόγιο (1), όπως τροποποιήθηκε τελευταία από τον κανονισμό (ΕΟΚ) αριθ. 2587/91 της Επιτροπής (2), και ιδίως το άρθρο 9,
Εκτιμώντας:
ότι ο κανονισμός (ΕΟΚ) αριθ. 2275/88 της Επιτροπής (3) προσδιορίζει ορισμένα μέτρα σχετικά με την κατάταξη στη συνδυασμένη ονοματολογία, μεταξύ άλλων, ενός προϊόντος με την ονομασία "Mecadeck"-
ότι η Κοινότητα έχει υπογράψει τη διεθνή σύμβαση για το εναρμονισμένο σύστημα περιγραφής και κωδικοποίησης των εμπορευμάτων, ονομαζόμενο "εναρμονισμένο σύστημα"-
ότι το Συμβούλιο Τελωνειακής Συνεργασίας, δυνάμει εξουσίας η οποία απορρέει από την προαναφερθείσα σύμβαση, εξέδωσε, στο εναρμονισμένο σύστημα, γνώμη κατάταξης σχετικά με το προϊόν που αποκαλείται "Mecadeck"-
ότι η συνδυασμένη ονοματολογία βασίζεται στο εναρμονισμένο σύστημα- ότι, κατά συνέπεια, η εν λόγω γνώμη κατάταξης πρέπει να ληφθεί υπόψη σε κοινοτικό επίπεδο-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Ονοματολογίας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Διαγράφεται το σημείο 9 του πίνακα που είναι προσαρτημένος στον κανονισμό (ΕΟΚ) αριθ. 2275/88.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 21 Οκτωβρίου 1991.

Labels: 3